Osztálybizalmi-választás

Kovács tanár úr elégedett az osztályával. Bár a tanév nehezen indult a 5. b-ben, az első napok inkább kaotikusnak tűntek, mindenki a maga feje után ment. Aztán egy nagy veszekedés jött, ami után egy hosszú beszélgetés végül mindent helyre tett. A bizalom és a barátság kezdett felülkerekedni a zűrzavaron: barátságok szövődtek, és már az iskola után is gyakran találkoztak. Sokat segített az osztályközösség kialakításában a sok közösségépítő játék, amelyeket az osztályfőnöki órákon próbáltak ki, és az osztályszabályok, amelyeket tanév első osztályfőnöki óráin közösen állapítottak meg. Ma azonban Kriszta feldúltan érkezik a föciórára Kovács tanár úrhoz. Dühös az osztályra és a tanár úrra is. DE vajon miért?

1. Magyarország demokratikus jogállam. Ezért a magyar népnek joga van ahhoz, hogy részt vegyen a politikai döntéshozatalban.
2. Mivel nem tud mindenki minden kisebb-nagyobb ügy eldöntésében részt venni, ezért négyévente Magyarországon választásokat tartanak, ahol képviselőket választunk, akik ezt elvégzik a mi képviseletünkben. Ők az országgyűlési vagy önkormányzati képviselők.
3. Nemcsak országgyűlési képviselőket választanak, hanem az iskolában is szoktak választásokat tartani.
4. A diákokat is sok döntési folyamatba bevonják az iskolában, és a diákönkormányzat is választott képviselőkből áll.
5. Az iskola osztályai minden évben diákönkormányzati képviselőket, osztálybizalmit választanak, és megválasztják a helyettesüket is. Minden diák választó és választható is.
6. Kovács tanár úr osztályában, az 5.b-ben is meg kell választani a két diákönkormányzati képviselőt, amit az osztályfőnöki órán bonyolítanak le.
7. Az osztály diákönkormányzati képviselőjének fontos feladatai vannak: képviseli az osztály érdekeit, és végrehajtja az osztály határozatait, de az is a feladatai közé tartozik, hogy tájékoztassa az osztályt az iskolai diákönkormányzat fontosabb ügyeiről, eseményeiről.
8. A diákönkormányzati képviselőket titkosan választják, ami nagyon fontos, mert így mindenki saját maga hozhatja meg a döntését, és senkit nem lehet háttérbe szorítani vagy bántani a döntése miatt.
9. Az első lépés az, hogy az osztály tanulói javaslatot tesznek a jelöltek személyére, majd a jelölteket megkérdezik, hogy vállalják-e a jelöltséget.
10. Ha a jelöltek elfogadják a jelölést, fel kell állniuk, és el kell mondaniuk, miért jelöltetik magukat, majd a nevüket felírják a táblára.
11. Az 5. b-ben három jelölt van: Tomi, Kriszta és Robi. Az osztály minden tanulója kap egy cetlit, a diákoknak pedig el kell döntenie, kit szeretnének választani.
12. Amikor mindenki meghozta a döntését és felírta a nevet a cetlire. A cédulát összehajták, majd összeszedik. Ezután a cédulákat egymás után kihajtogatják, és a rajtuk álló nevet hangosan felolvassák.
13. Aki nem szeretne választani, az tartózkodhat is.
14. Akinek a neve szerepel egy cetlin, a táblán húznak egy strigulát a neve mellé. Az a jelölt győz, aki a legtöbb szavazatot kapta.
15. Az osztályban Tomi 10, Kriszta 8, Robi 5 szavazatot kapott. Tehát Tomi lett az osztály diákönkormányzati képviselője.
16. Szavazategyenlőség esetén a két egyenlő számú szavazatot kapott képviselő között egy újabb szavazásra kerül sor második körben.
17. Az osztálynak szüksége van egy képviselő-helyettesre is, aki általában a második legtöbb szavazatot szerzett tanuló szokott lenni, ezért Kriszta nagyon örül, hogy ő lehet az.
18. A helyettest azonban külön szavazás során kell megválasztani.
19. A második szavazáson Robi győz, így ő lesz a helyettes, Kriszta ezért rettenetesen dühös.
20. Végül a megválasztottak elfogadják a választás eredményét. De ez szükséges is, mert a választás az egész tanévre szól.

Kiegészítő kártyák

1. A választások alkalmával a választójoggal rendelkezők aktívan részt vehetnek, leadhatják szavazatukat valamelyik jelöltre. Ezt nevezik aktív választójognak.
2. Az aktív választójogon kívül mindenkinek lehetősége van jelöltté válni, ezt nevezik passzív választójognak.
3. A döntések során az ún. többségi elvnek fontos szerepe van. A választások az abszolút vagy a relatív többség alapján dőlhetnek el.
4. Ha a jelölt a szavazatok több mint felét szerzi meg, akkor az illető megszerezte az abszolút többséget.
5. Akkor beszélünk relatív többségről, ha valamelyik jelölt az összes jelölt közül a legtöbb szavazatot szerezte, de nem kapta meg a szavazatok több mint felét.
6. Tomi relatív többséggel nyerte meg a választást az 5. b-ben, hiszen Krisztánál 2, Robinál öt szavazattal többet kapott. Akkor lett volna abszolút többsége, ha 12 szavazatot kap.

Elmélyítés

1. Tomi, aki megnyerte a választást, most az iskolai diákönkormányzatnak is automatikusan a tagja lett. Robinak pedig az a feladata, hogy pl. helyettesítse Tomit abban az esetben, ha nem tud részt venni az iskolai diákönkormányzat ülésén.
2. Az iskolai diákönkormányzat tagjai képviselik diáktársaik érdekeit – pl. a tanárokkal vagy az iskolavezetéssel szemben. Így lehetőségük van arra is, hogy befolyást gyakoroljanak az iskolai életre és az oktatásra.
3. Az iskolai önkormányzat tagjai önállóan dönthetnek sok fontos kérdésben, de figyelembe kell venniük, hogy felelősséggel tartoznak az őket megválasztó diáksággal szemben, és az ő érdekeiket figyelembe kell venniük.
4. A diákönkormányzatnak sokféle feladata van. A gyűléseiken iskolai ügyekről vitatkoznak, különböző iskolai rendezvényeket kezdeményeznek, részt vesznek pl. projekthetek szervezésében.
5. Az iskolai diákönkormányzat elnökét az iskola diákjai választják. Az ő munkáját egy tanár is támogatja.